text: [{"text_idx": "#000004", "text": "Madrame a Butangi bwa Bible"}, {"text_idx": "#000007", "text": "Bamwikeulu ba kiko\u0304keji batele mutyima bininge ku bilonga bantu kadi bengilanga bininge mwanda wa kufikidija kiswa-mutyima kya Yehova. Leza paa\u0304pangile ntanda, bamwikeulu \u2018baimbile pamo, kadi ne ba\u0304na ba Leza bonso baela nsadi ya tusepo.\u2019 (Yoba 38:4, 7) Mu bula bwa ma\u0304nga, bamwikeulu basakanga bininge \u2018kujingulula\u2019 binenwa bya bupolofeto butala pa binkumenkume bya kumeso bikalongeka pano pa ntanda.\u200b\u20141 Petelo 1:11, 12."}, {"text_idx": "#000008", "text": "Bible ulombola\u2019mba kitatyi kimo bamwikeulu ba\u0304kingile bato\u0304tyi ba bine mu muswelo kampanda mwanda wa kufikidija kiswa-mutyima kya Leza. (N\u0303imbo ya Mito\u0304to 34:7) Kimfwa:"}, {"text_idx": "#000009", "text": "Kitatyi kya\u0304onakenye Yehova bibundi bibi bya Sodoma ne Ngomola, bamwikeulu ba\u0304kweshe Lota muntu wa kiko\u0304keji ne kisaka kyandi banyeme.\u200b\u2014Ngalwilo 19:1, 15-26.\nMu Babiloni wa kala namo, bankasampe basatu Bahebelu poba\u0304tyibi\u0304lwe butyibi bwa kwipaibwa mu nkelwa ya mudilo, Leza wa\u0304tumine \u201cmwikeulu wandi kunyongolola bengidi bandi.\u201d\u200b\u2014Danyele 3:19-28.\nDanyele muntu moloke nandi paa\u0304longele bufuku butuntulu mu muta wa bantambo ba nzala, ushintulula mwaa\u0304pandile amba, \u201cLeza wami watume mwikeulu wandi wamumija byakanwa bya bantambo bano.\u201d\u200b\u2014Danyele 6:16, 22."}, {"text_idx": "#000010", "text": "Kitatyi kya\u0304onakenye Yehova bibundi bibi bya Sodoma ne Ngomola, bamwikeulu ba\u0304kweshe Lota muntu wa kiko\u0304keji ne kisaka kyandi banyeme.\u200b\u2014Ngalwilo 19:1, 15-26."}, {"text_idx": "#000011", "text": "Mu Babiloni wa kala namo, bankasampe basatu Bahebelu poba\u0304tyibi\u0304lwe butyibi bwa kwipaibwa mu nkelwa ya mudilo, Leza wa\u0304tumine \u201cmwikeulu wandi kunyongolola bengidi bandi.\u201d\u200b\u2014Danyele 3:19-28."}, {"text_idx": "#000012", "text": "Danyele muntu moloke nandi paa\u0304longele bufuku butuntulu mu muta wa bantambo ba nzala, ushintulula mwaa\u0304pandile amba, \u201cLeza wami watume mwikeulu wandi wamumija byakanwa bya bantambo bano.\u201d\u200b\u2014Danyele 6:16, 22."}, {"text_idx": "#000013", "text": "Bamwikeulu i bakwashe bantu ba kiko\u0304keji mu bula bwa ma\u0304nga"}, {"text_idx": "#000014", "text": "Kitatyi kivule, bamwikeulu ba Leza basedi ba myanda ba\u0304kweshe ku mingilo ya kipwilo kibajinji kya bwine Kidishitu mwanda wa kufikidija mpango ya Yehova. Kimfwa:"}, {"text_idx": "#000015", "text": "Mwikeulu wa\u0304shitwile bibelo bya kifungo ne kutambija batumibwa ba\u0304di bakutwe amba bendelele na kusapula mu tempelo.\u200b\u2014Bilongwa 5:17-21.\nMwikeulu wa\u0304nenene musapudi Fidipa ende ku dishinda dya muntanda mutuputupu ditamba ku Yelusalema ditu\u0304kila ku Ngaza, akasapwile muntu umo mwine Efiopya wa\u0304endele kukato\u0304ta ku Yelusalema.\u200b\u2014Bilongwa 8:26-33.\nKitatyi kya Leza pokya\u0304bwene kya bantu bampikwa kwikala Bayuda bekale ke bene Kidishitu, mwikeulu umo wa\u0304mweke\u0304le Konilusa, mudyavita wa basola mwine Loma mu kimonwa ne kumulombola ete mutumibwa Petelo ku yandi njibo.\u200b\u2014Bilongwa 10:3-5.\nMutumibwa Petelo paa\u0304kutyilwe, mwikeulu umo wa\u0304mumweke\u0304le ne kumutambija mu kifungo.\u200b\u2014Bilongwa 12:1-11."}, {"text_idx": "#000016", "text": "Mwikeulu wa\u0304shitwile bibelo bya kifungo ne kutambija batumibwa ba\u0304di bakutwe amba bendelele na kusapula mu tempelo.\u200b\u2014Bilongwa 5:17-21."}, {"text_idx": "#000017", "text": "Mwikeulu wa\u0304nenene musapudi Fidipa ende ku dishinda dya muntanda mutuputupu ditamba ku Yelusalema ditu\u0304kila ku Ngaza, akasapwile muntu umo mwine Efiopya wa\u0304endele kukato\u0304ta ku Yelusalema.\u200b\u2014Bilongwa 8:26-33."}, {"text_idx": "#000018", "text": "Kitatyi kya Leza pokya\u0304bwene kya bantu bampikwa kwikala Bayuda bekale ke bene Kidishitu, mwikeulu umo wa\u0304mweke\u0304le Konilusa, mudyavita wa basola mwine Loma mu kimonwa ne kumulombola ete mutumibwa Petelo ku yandi njibo.\u200b\u2014Bilongwa 10:3-5."}, {"text_idx": "#000019", "text": "Mutumibwa Petelo paa\u0304kutyilwe, mwikeulu umo wa\u0304mumweke\u0304le ne kumutambija mu kifungo.\u200b\u2014Bilongwa 12:1-11."}, {"text_idx": "#000020", "text": "Dyalelo, i kutupu bubinga bulombola\u2019mba Leza wingidijanga bamwikeulu mwanda wa kukwasha bantu mu kingelengele na mobilombwedilwe mu nsekununi ya mu Bible. Inoko, Yesu we\u0304sambi\u0304le pa ano etu mafuku amba: \u201cIno myanda miyampe ya Bulopwe ikasapulwa pa ntanda yonso ikelwe na bantu mwanda wa bukamoni ku mizo yonso, ebiya mfulo keiya shayo.\u201d (Mateo 24:14) Lelo wadi uyukile amba bana ba bwanga ba Kidishitu bengilanga uno mwingilo na bukwashi bwa bamwikeulu?"}, {"text_idx": "#000021", "text": "Bamwikeulu bakwashanga ku busapudi bwa myanda miyampe isapulwa ntanda yonso"}, {"text_idx": "#000022", "text": "Mukanda wa Kusokwelwa witulombola\u2019mba bamwikeulu bakwashanga na kininga bantu pano pa ntanda ponso befunde myanda ya Yehova Leza ne mpango yandi itala muzo onsololo wa muntu. Mutumibwa Yoano wa\u0304lembele amba: \u201cNamwene mwikeulu mukwabo wipapa umbukata mwa mu\u0304lu, wadi na myanda miyampe ya nyeke ya kusapwila boba bekele pano pa ntanda, mizo yonso ne bisaka ne ndimi ne bantu, kanena na diwi dikatampe amba: \u2018Akamwai Leza, mutumbijei ntumbo, mwanda kitatyi kya butyibi bwandi kibafika, nanshi to\u0304tai Yewa walongele diulu ne ntanda ne dijiba ne masulo a mema.\u2019\u201d (Kusokwelwa 14:6, 7) Myanda mimweke ilongeka dyalelo ibingija\u2019mba bamwikeulu bakwatakanyanga mwingilo wa busapudi bwa Bulopwe wingilwa ntanda yonso. Kadi na bubine, shi kipya-mambo nansha\u2019tu umo wesa\u0304sa ne kujokela kudi Yehova, \u201ckwikalanga nsangaji mu bamwikeulu ba Leza.\u201d\u200b\u2014Luka 15:10."}, {"text_idx": "#000023", "text": "Le i bika bikalongeka shi mwingilo wa busapudi ubavuika? \u201cBibumbo bya mu\u0304lu\u201d bya bamwikeulu bikakwatakanya Yesu Kidishitu, Mulopwe wa balopwe, mu bulwi bwa \u201cdivita dya difuku dikatampe dya Leza Mwine\u0304 Bukomo Bonso\u201d pa Amakedona. (Kusokwelwa 16:14-16; 19:14-16) Bamwikeulu ba bukomo bakengila pa kufikidija butyibi bwa Leza pamo na Mfumwetu Yesu pakalubwila \u201ckinongo boba . . . kebako\u0304kelepo myanda miyampe ya Mfumwetu Yesu.\u201d\u20142 Tesalonika 1:7, 8."}, {"text_idx": "#000024", "text": "Shi ke pano, yuka\u2019mba bamwikeulu bakutele mutyima. Basakilanga biyampe boba bonso badi na mutyima wa kwingidila Leza, kadi Yehova we\u0304bengidije misunsa mivule mwanda wa kukomeja ne kukinga bengidi bandi ba kiko\u0304keji ba pano pa ntanda.\u200b\u2014Bahebelu 1:14."}, {"text_idx": "#000026", "text": "Bimonwa Bitala pa Boba Badi Mu\u0304lu"}, {"text_idx": "#000028", "text": "Lelo Leza Ukankwasha shi Namulombe?"}, {"text_idx": "#000029", "text": "Lelo Leza witutele mutyima potudi mu makambakano?"}]